Litla fjölnota kvörnin frá Rösle sannar að margur er knár þótt hann sé smár . Með kvörninni fylgir lítil salatvinda til að þurrka laufkrydd og salat eftir þvott , flugbeittir hnífar sem hakka grænmeti og ávexti , því fínna sem togað er oftar í spottann og þeytispaðar til að blanda sósur , súpur og soppur af hvaða tagi sem er . Hægt er að kaupa aukalega fleiri skálar sem nýtast þegar verið er að útbúa marga rétti í einu . Skálarnar eru með loki svo hægt er að nota þær til að geyma matvæli .